recursal/SuperWikiNEXT-32B huggingface dataset:
**Car Shizong od Liaoa** (kineski: ; pinyin: *Liáo Shìzōng*) (29. januar 919–7. oktobar 951), rođen kao **Yelü Ruan** (kineski: ; pinyin: *Yēlǜ Ruǎn*), također poznat kao **Wuyu**, bio je treći car dinastije Liao, koji je vladao od 16. maja 947. do 7. oktobra 951.

Bio je sin princa Beija, najstarijeg sina Abaojija, osnivača Kitanskog Carstva. Iako mu je otac neko vrijeme bio prijestonasljednik, taj je status izgubio odlaskom na dvor kineske dinastije Kasniji Tang, pa je Abaojija na prijestolju naslijedio njegov mlađi sin, odnosno Shizongov stric Taizong. Taizong je svog nećaka odgojio kao vlastitog sina, te ga je Shizong godine 947. pratio na pohodu u Kinu.

Na istom je pohodu Taizong umro, a Shizong je iskoristio priliku nagovoriti oficire da ga priznaju za cara. Kasnije je uspio pridobiti i vodeće plemenske vođe, uvjerivši ih da je princ Lihu, na čijem je ustoličenju inzistirala carica majka Yingtian, udovica Abaojija, nedostojan prijestolja. Ubrzo nakon toga je i Yingtian i Lihua protjerao s dvora; Yingtian je nedugo potom umrla od starosti, a Lihu u pokušaju pobune.

Usprkos toga, Shizong se u drugim slučajevima iskazao kao velikodušan vladar; također je nastavio politiku svojih prethodnika i provodio reforme s ciljem da od nomadskih plemena stvori sjedilačko društvo i centraliziranu državu. Kroničari, pak, navode također pretjeranu sklonost piću i lovu. Godine 951. je uspio poraziti razbiti kineski pohod s juga, ali je krajem iste godine ubijen od strane jednog od svojih oficira.

Izvori
------

F.W. Mote (1999). *Imperial China: 900-1800*. Harvard University Press. str. 52–53, 67. ISBN 064701212. 

|  |
| --- |
| Car Shizong od Liaoa **Kuća Yelü (916–1125)****Rođen/a:** 919  **Umro/la:** 951 |
| Kraljevske titule |
| Prethodi:**Car Taizong** | **car dinastije Liao**947–951 | Slijedi:**Car Muzong** |

| * p
* r
* u
Popis careva dinastije Liao |
| --- |
| Taizu 太祖 • Taizong 太宗  • Shizong 世宗  • Muzong 穆宗  • Jingzong 景宗  • Shengzong 聖宗  • Xingzong 興宗  • Daozong 道宗  • Tianzuodi 天祚帝 |
**Zaljev Chiriqui** (španjolski: *Golfo de Chiriqui*) je dio Tihog oceana na jugozapadu Paname.

Karakteristike
--------------

Zaljev se prostire od granice sa Kostrarikom na zapadu do Poluotoka Azuero na istoku, u dužini od nekih 227 km, a dubok je oko 50 km. 

U zaljevu se nalazi jedan od najvećih koraljnih grebena Tihog oceana, jedna od najbogatijih šuma mangrova u Centralnoj Americi i najveći otok u Panami - Coiba.

Pored atraktivnih plaža i udaljenih otoka tu se nalaze i dva velika Nacionalna parka; Chiriquí i Coiba.

Nacionalni park Chiriquí proteže se na površini od 14,740 hektara. U parku se nalazi dvadesetak otok]]a, devetnaest koraljnih grebena i puno divljih životinja.

Nacionalni park Coiba je svojom površinom od 430.821 hektara najveći u Panami. U njegovom centru nalazi se Otok Coiba površine 493 km², koji je zahvaljujući što je između 1919. - 2004. bio kažnjenička kolonija ostao relativno netaknut.

Izvori
------

1. 1 2 3 4 5  „*Gulf of Chiriquí, Panama*" (engleski). Anywhere. Pristupljeno 6.2. 2023.

Vanjske veze
------------

* *Golfo de Chiriqui* (na portalu Mapcarta) (`en`)
Brownovo drvo
**Brownovo drvo** jest fraktal koji se dobije pomoću Brownovog gibanja.

Brownovo se drvo konstruira na sljedeći način: odredi se jedna točka, "sjeme", koja se postavi na neko slučajno odabrano mjesto (najčešće na slučajno odabranu točku zaslona, jer se ovaj fraktal zapravo generira samo računalno). Na neko drugo (slučajno odabrano) mjesto postavi se druga točka koja se pomiče po računalnom modelu Brownovog gibanja dok ne dotakne sjeme. Odabere se nova točka koja se na isti način pomiče dok ne dotakne bilo koju od prethodno nacrtanih točaka (uključujući i sjeme), i tako u nedogled.

Oblik Brownovog drveta može biti vrlo različit, ovisno o tri osnovna faktora:

* položaj "sjemena"
* položaj svake čestice (bilo gdje na zaslonu, negdje na kružnici sa sjemenom u središtu, s vrha zaslona (s tim da je sjeme na dnu) itd.)
* algoritam za Brownovo gibanje (npr. radi bržeg izvođenja čestica se može obrisati ako ode predaleko od sjemena.)

* Brownovo drvo može sličiti pahuljici.
* Brownovo drvo nastalo iz otopine modre galice u elektrodepozicijskoj ćeliji

Vidi još
--------

* Brownovo gibanje
* Fraktali
Ragbi reprezentacija Fidžija izvodi *cibi* tokom Svjetskog prvenstva 2011. godine.
***Cibi*** (izgovor: ), poznat i pod nazivom ***teivovo***, fidžijski je *meke* (tradicionalni ples) porijeklom s otoka Bau i ratni ples, koji tradicionalno izvodi prije ili poslije bitke. Iako je historijski prisutan još iz perioda kada su plemena s fidžijskog arhipelaga učestalo ratovala sa svojim pacifičkim susjedima, a služio je kao motivacija pred borbu, *cibi* je postao globalno poznat tek 1939. godine, kada je izveden od strane ragbi reprezentacije Fidžija tokom turneje na Novom Zelandu. 

*Cibi* se kao sportski ritual etablirao povodom želje kapetana ragbi reprezentacije, Georgea Cakobaua, da fidžijska reprezentacija, koja se 1939. godine pripremala za prvu turneju po Novom Zelandu, ima ritual sličan *haki*, koju je izvorila ragbi reprezentacija Novog Zelanda. Cakobau je pristupio ratuu Boli, poglavici ratničkog plemena Navusaradave s otoka Bau, koji ih je pristao naučiti taj ratni ples. Leteći Fidžijci, kako glasi nadimak ragi reprezentacije, usvojili su taj ritual te su postali poznati po njemu diljem svijeta. Ples je bio popraćen i tradicionalnim napjevom koji je motivirao igrače prije utakmice. Godine 2012. reprezentacija je tradicionalni *cibi* zamijenila novim ratnim pokličom, *boleom*, međutim *cibi* je vraćen u uporabu odmah nakon Kupa pacifičkih nacija 2012. godine. 

Riječ "cibi" znači "ratničko slavlje pobjede", dok izraz "bole" znači prihvaćanje izazova.

Vanjske veze
------------

***Cibi*** na Wikimedijinoj ostavi

* Cibi on YouTube
* Pacific Islanders Rugby Teams supporters website
***Civilization IV: Beyond the Sword*** je ekspanzija (dodatak) za kompjutersku strategijsku igru na poteze *Civilization IV* objavljena 2007. godine. Glavna karakteristika ekspanzije je dodavanje sadržaja koji bi lakše emulirali historijska zbivanja nakon otkrića baruta, te je u tu svrhu dodano 11 novih scenarija, 10 novih civilizacija i 16 novih vođa. Od novih koncepata je najvažnije uvođenje korporacija koje se, ovisno o tehnološkoj razini, mogu širiti svijetom poput religija i igraču omogućiti ekonomsku dominaciju. *Civilization IV: Beyond the Sword* je također olakšao korištenje špijuna, omogućio "napredan" početak sa već izgrađenim i tehnološki razvijenim civilizacijama, te donio opcije koje znatno otežavaju diplomatsku ili pobjedu kroz svemirsku kolonizaciju.

Vanjske veze
------------

* Civilization IV: Beyond the Sword – Official site, 2kgames

| * p
* r
* u
Serija *Civilization* |
| --- |
| Video igre | 
* *Civilization*
* *II*
	+ *Conflicts in Civilization*
	+ *Test of Time*
* *III*
	+ *Play the World*
	+ *Conquests*
* *IV*
	+ *Warlords*
	+ *Beyond the Sword*
	+ *Colonization*
* *Revolution*
* *V*
	+ *Gods & Kings*
	+ *Brave New World*
* *World*
* *Revolution 2*
* *Beyond Earth*
	+ *Rising Tide*
* *VI*
	+ *Rise and Fall*

 |
| Društvene i kartaške iogre | 
* *Civilization* (igra na ploči, 2002)
* *The Card Game*
* *Civilization* (igra na ploči, 2010)

 |
| Preteče | 
* *Civilization* (igra na ploči, 1980)
* *Advanced Civilization*
* *Incunabula*
* *Avalon Hill's Advanced Civilization*

 |
| Srodne igre | 
* *Sid Meier's Colonization*
* *Sid Meier's Alpha Centauri*
* *Call to Power*
	+ *II*
* *CivCity: Rome*
* *Sid Meier's Starships*

 |
| Besplatne igre i modovi | 
* *Freeciv*
* *C-evo*
* *FreeCol*
* *Rhye's and Fall of Civilization*

 |
| Razno | 
* Muzika
	+ "Baba Yetu"

 |
**Lucije Kvinkcije Cincinat** (*Lucius Quinctius Cincinnatus*) (519. p.n.e. – 430. p.n.e.?) bio je statorimski političar koji je služio kao konzul godine 460. pne. i diktator godine 45. p.n.e. i 439. p.n.e. a nakon smrti je bio slavljen kao uzor vrline za sva kasnija rimska pokoljenja.

Politička karijera
------------------

Iako ne postoje podaci o njegovom porijeklu, po bogatstvu i razmišljanju Cincinat je spada u bogatiji dio rimskog društva tako da u prvom dijelu političke karijere on se bori protiv povećanja prava siromašnijeg dijela rimskog stanovništva, tj. plebejaca. To razmišljanje je dijelio sa svojim sinom Kvintom koji će 461. godine p.n.e. biti optužen za napade na stranku plebejaca. Kako bi mu sin suđenje dočekao na slobodi, Cincinat daruje novčane garancije koje rezultuju bijegom Kvinta na područje Etruščana i gubitkom većine Cincinatovog bogatstva nakon čega se on povlači na svoju farmu samo da bi s nje bio pozvan da vrši dužnost zamjenskog konzula za 460. godinu p.n.e.

Diktator
--------

Po završetku mandata Cincinat se ponovno vraća u penziju radeći kao seljak na svojoj farmi sve do rimske vojne katastrofe 468. godine p.n.e. kada se rimska vojska našla pod opsadom naroda Ekve. U ovoj kritičnoj situaciji koristeći tadašnje zakone rimski senat je donio odluku o njegovom postavljanju za diktatora nakon čega su poslali delegaciju do Cincinata pošto je potreban državi. Prihvaćajući dužnost Cincinat je organizirao drugu vojsku, pobjedio Ekve u bici kod Mons Algidusa, zaključio mir i podnio ostavku kako bi se vratio na svoju farmu.

Iz mirnog života rimski senat će ga ponovno pozvati kako bi izvršio svoju dužnost i ponovno postao diktator tokom krize s predstavnikom plebejaca Spurijem Melijem. U svojstvu diktatora Cincinat je pozvao Melija da objasni svoje postupke, a kada je on to odbio 439. p.n.e. bio je osuđen na smrt i pogubljen. Po završetku krize Cincinat je podnio ostavku na položaj diktatora.

Ugled
-----

Cincinata su Rimljani smatrali jednim od svojih ranih heroja i uzorom rimske vrline i jednostavnosti. Njegovo povlačenje s apsolutne vlasti u trenutku nakon što je kriza prošla se dan-danas navodi kao primjer dobrog vođstva, služenja opštem dobru, građanske vrline i skromnosti. Tokom američkog rata za nezavisnost Cincinatovo držanje će biti uzeto kao uzor na novu republiku tako da će osim "svog" grada u Italiji biti u SAD stvoreni gradovi Cincinnati u New Yorku i Cincinnati, Ohio, kao i Cincinnati udruženje.

Izvori
------

1. ↑  N.S. Gill. „Lucius Quinctius Cincinnatus". About.com. Pristupljeno 25. 08. 2008.

### Primarni izvori

***Cincinat*** na Wikimedijinoj ostavi

* Livije, *Ab Urbe Condita*, iii. 26-29

Project Gutenberg version of Ab Urbe Condita
* Dionizije iz Halikarnasa *Rimske starine*, x. 23-25
* Florus, *Epitome de T. Livio Beliorism omnium annorum DCC Libri duo*, i. 11

|  |  |  |
| --- | --- | --- |
| Prethodi: **Publius Valerius Publicola i Gaius Claudius Inregillensis Sabinus**  |  **Konzul (Suffect) Rimske Republike** *zajedno s Gajem Klaudijem Inergilensisom Sabinom* 460. pne. | Slijedi: **Quintus Fabius Vibulanus i Lucius Cornelius Maluginensis Uritinus**  |
***Civilisation*** ili, punim naslovom, ***Civilisation: A Personal View By Kenneth Clark*** (doslovno: "Civilizacija: Osobni pogled Kennetha Clarka") je britanska dokumentarna TV-serija u produkciji BBC-ja koja se originalno prikazivala na programu BBC Two 1969. godine. Njen tvorac i voditelj bio je ugledni historičar umjetnosti Kenneth Clark, koji je u 13 epizoda prikazao historiju zapadne civilizacije od ranog srednjeg vijeka do svog vremena, koristeći kao ilustraciju dostignuća arhitekture, likovne umjetnosti i muzike karakteristične za pojedini historijski period. Serija je stekla enormnu popularnost, a prateća knjiga Kennetha Clarka postala bestseler. Predstavljala je jednu od prvih BBC-jevih serija snimljenih i emitiranih u boji. Često se smatra jednom od najboljih serija u historiji BBC-ja, odnosno da je postavila standarde dokumentarnih emisija koja će BBC-ju kasnije donijeti veliki ugled.

***Civilisation*** je 1970-ih emitirana na programu tadašnjeg JRT-a, a tada je objavljeno i izdanje Clarkove knjige na srpskohrvatskom jeziku.

Vanjske veze
------------

* Encyclopedia of Television Arhivirano 2009-02-16 na Wayback Machine-u
* British Film Institute Screen Online
* "Forty Years of 'Civilisation' Western culture wasn't always considered comical or contemptible," Terry Teachout, The Wall Street Journal, Oct. 31, 2009.
* *Civilisation* na IMDb-u (`en`)
**Cincinnati Red Stockings** je naziv za američki bejzbol klub iz Cincinnatija koji je predstavljao prvi profesionalni klub u historiji sporta.

Nastao je pod nazivom **Cincinnati Base Ball Club** 23.9. 1866. Prvi predsjednik mu je bio ugledni lokalni poduzetnik Alfred T. Goshorn. Klub je dijelio igralište - *Union Grounds* - s lokalnim kriket klubom *Union Cricket*, čiji je profesionalni igrač Harry Wright postao prvi menadžer kluba.

Pod Wrightovim vodstvom je klub napravio ozbiljne korake prema profesionalizaciji, što je konačno i postignuto 1869. godine kada je National Association of Base Ball Players (NABPP) dozvolila profesionalne igrače. Cincinnati Red Stockings je prvi klub koji je imao potpuno profesionalnu postavu, a to se iskazalo već prve sezone kada nije imao nijedan poraz. 6.11. 1869. su pobijedili dotadašnje prvake *Mutuals of New York* i postali novi prvaci.

Godine 1870. Cinicinnati Red Stockings su se počeli suočavati s iznenađujućim opadanjem broja prodanih ulaznica, a 1871. godine se nova uprava odlučila vratiti amaterizmu. Klub je zbog toga prestao s radom.

Većina Wrightovih igrača je prešla u Boston gdje je osnovan novi klub *Boston Red Stockings* (današnji *Atlanta Braves*).

Danas i *Cincinnati Reds* i *Boston Red Sox* tvrde da djelomično vuku tradiciju od tog kluba.

Literatura
----------

* Ellard, Harry ([1908] 2004). *Base Ball in Cincinnati: A History*. Jefferson, NC: McFarland & Co. ISBN 0-7864-1726-9
* Frommer, Harvey (2005). "First Professional Baseball Team: Flashback" Arhivirano 2010-03-30 na Wayback Machine-u. Retrieved 2006-08-26.
* Wright, Marshall (2000). *The National Association of Base Ball Players, 1857-1870.* Jefferson, NC: McFarland & Co. ISBN 0-910137-58-7

Vanjske veze
------------

***Cincinnati Red Stockings*** na Wikimedijinoj ostavi

* Library of Congress American Memory catalog page for "First Nine of the Cincinnati (Red Stockings) Base Ball Club" (lithograph). Cincinnati, OH: Tuchfarber, Walkley & Moellman. 1869.
* 1869 Cincinnati Red Stockings Vintage Base Ball Club
* **19c Base Ball**
Označeno područje Evropske unije i Arapske lige
**Evrabija** (engl. ) je teorija zavjere odnosno distopijski koncept aktivistkinje Bat Ye'or, obrađen u njenoj knjizi *Evrabija: Evropsko-arapska osovina* (engl. ) iz 2005. godine. Ye'or tvrdi da je Evropska ekonomska zajednica zbog naftne krize 1973. pokleknula pred zahtjevima Arapske lige odnosno pristala na prihvat milijuna Arapa, koji će vremenom zbog visokog priraštaja nadmašiti autohtonu evropsku populaciju i pretvoriti kontinent u arapsku zemlju (Evrabiju). Uzimajući u obzir demografske trendove, stručnjaci takav scenarij nazivaju precijenjenim i neostvarivim, a njenu prezentaciju evropskih muslimana kao agenata u urotničkom planu svjetske dominacije usporedivom s jevrejskom ulogom iz antisemitskog falsifikata *Protokoli sionskih mudraca*. Slične konspiracijske teorije i termine istovremeno su razvijali i Oriana Fallaci, Thilo Sarrazin, Melanie Phillips (*Londonistan*), Mark Steyn, Geert Wilders (*Netherabia*), Ayaan Hirsi Ali (*Michiganistan*) i Niall Ferguson. Također, u Zapadnoj Evropi koordinirano ih šire ekstremno desničarske stranke, a u Sjedinjenim Američkim Državama propagiraju ih radikalni kršćani. Teorija o Evrabiji je bitno utjecala na stavove Andersa Behringa Breivika, počinitelja masakra u Norveškoj 2011. godine.

Izvori
------

1. 1 2 3 4  (`en`) Meer, Nasar (2014). „1. Racialization and Religion: Race, Culture and Difference in the Study of Antisemitism and Islamophobia". u: Meer, Nasar. *Racialization and Religion: Race, Culture and Difference in the Study of Antisemitism and Islamophobia*. Ethnic and Racial Studies. London; New York: Routledge; Taylor & Francis. str. 9. ISBN 9780415715010. OCLC 857524289.
2. 1 2 3 4 5  (`en`) Bangstad, Sindre (2016). „14. Norwegian Right-Wing Discourses: Extremism Post-Utøya". u: Pratt, Douglas; Woodlock, Rachel. *Fear of Muslims?: International Perspectives on Islamophobia*. Boundaries of Religious Freedom. **3**. Switzerland: Springer. str. 234-235. ISBN 9783319296968. OCLC 950884490.
3. ↑  (`en`) Lean, Nathan (2012). *The Islamophobia Industry: How the Right Manufactures Fear of Muslims*. London; New York: Pluto Press; Palgrave Macmillan. str. 87. i 111. ISBN 9780745332536. OCLC 809781135.

Vanjske veze
------------

***Evrabija*** na Wikimedijinoj ostavi

* (`en`) *Tales from Eurabia*, The Economist (22. 6. 2006)
Koordinate: 44° 18′ 15" SGŠ, 20° 33′ 22" IGD

**Bukovička banja** je banja u Srbiji. Nalazi se u samom gradu Aranđelovcu koji je 76km udaljen od Beograda. Banja je locirana u samom podnožju planine Bukulja.

Voda
----

Banja je poznata po lekovitoj mineralnoj vodi koje Specijalna bolnica za rehabilitaciju "Bukovička banja" Aranđelovac koristi zajedno sa glinom za lečenje oboljenja gastrointestinalnog i hepatobilijarnog sistema, bolesti respiratornog sistema i povreda lokomotornog sistema.

O blagotvornosti kisele vode govori podatak da je još 1811. godine svoje zdravlje njome krepio Dositej Obradović.
Na lični zahtev kneza Miloša, bukovička voda je dopremana u butelama i korišćena na dvoru.

Početkom XX veka počinje i ručno flaširanje kisele vode u fabrici "Knjaz Miloš", da bi se kroz decenije punjenja ova voda okitila najvišim međunarodnim odličjima za kvalitet.

Park
----

Bukovička banja ima velelepni park koji se prostire na površini od 21,5 ha.
Pored prekrasnih cvetnih aleja i brojnih vrsta retkog drveća, u parku se nalazi stalna postavka mermernih skulptura, najpoznatijih naših i svetskih autora.
Skulpture su nastale u tridesetogodišnjem postojanju međunarodne smotre umetnosti "Mermer i zvuci".
U okviru smotre se organizuje i manifestacija "Svet keramike", a takođe i pozorišne predstave, koncerti i folkorne priredbe.
Sve manifestacije obavljaju se na letnjoj otvorenoj sceni ili u prelepoj "Sali kneževa" hotela "Staro zdanje", građevine stare preko 150 godina, koju je gradu podarila dinastija Obrenovića.
U parku se nalazi i paviljon knjaza Miloša i nekoliko izvora mineralne vode.

Galerija
--------

* Ulaz u parkUlaz u park
* skulptura Sfingeskulptura Sfinge
* park je prepun zelenilapark je prepun zelenila

Vanjske veze
------------

***Bukovička banja*** na Wikimedijinoj ostavi

* Turistička agencija Aranđelovac
* Bukovička banja Kompletan vodič kroz Srbiju
* Specijalna bolnica za rehabilitaciju "Bukovička banja" Aranđelovac

  


| p • r • uNaseljena mesta opštine Aranđelovac |
| --- |
| **Aranđelovac** •
Banja •
Bosuta •
Brezovac •
Bukovik •
Venčane •
Vrbica •
Vukosavci •
Garaši •
Gornja Trešnjevica •
Darosava •
Jelovik •
Kopljare •
Misača •
Orašac •
Progoreoci •
Ranilović •
Stojnik •
Tulež |
Bukranij ukrašen girlandama, 2.-3. vijek, Lapidarij Nacionalnog arheološkog muzej, Sofija
**Bukranij** (prema grčkim riječima *bus* – vol i *kranion* – lubanja) je naziv za reljefno izvedenu ili naslikanu volovsku lubanju koja predstavlja glavu žrtvene životinje. 

Često je ukrašena dugim girlandama koje su prebačene preko bukranija postavljenih u nizu. 

Kao dekorativni motiv javlja na metopama hramova dorskoga reda, te na frizovima, žrtvenicima i nadgrobnom spomenicima, osobito u rimskoj umjetnosti.

Sporadično se pojavljuje i u srednjem vijeku (npr. bukraniji kapitela portala katedrale u Fidenzi, 12. st.).

Motiv je baštinila i renesansa, ali ga češće upotrebljava na crtežima i grafikama nego li kao stvaran ukras arhitekture ili skulpture.

Literatura
----------

* Jadranka Damjanov; Ksenija Radulić: Bukranij, Umjetnost (Likovne umjetnosti), 3. izdanje, Zagreb, 1967. str. 47.
* Enciklopedija likovnih umjetnosti, Bukranij, sv. 1, Zagreb, 1959. str. 536.

* John Summerson: The Classical Language of Architecture, London, 1991. str. 123. (s. v. bukrania)

***Bukranij*** na Wikimedijinoj ostavi
**Chorotega** (Čorotegi), skupni naziv indijanskim plemenima raspršenim kroz Srednju Ameriku od južnog Hondurasa, odnosno od Zaljeva Fonseca na jug do zaljeva Nicoya u Kostariki. Lingvistički Čorotegi se sa meksičkim Chiapanecima povezuju u porodicu Chorotegan ili Manguean. Svi njihovi jezici nestali su u 18. (Kostarika) i 19. vijeku (Nikaragva).

Plemena
-------

Chorotegi su se kroz svoju povijest dijeli na više plemena ili lokalnih skupina koja su govorila srodnim jezicima. Među njima se razlikuju:

* *Chorotega vlastiti*, ?
* **Choluteca**, iz Zaljeva Fonseca u Hondurasu.
* **Mangue**, na pacifičkoj obali Nikaragve, podijeljeni na plemena
	+ a) Diriá i
	+ b) Nagrandan.
* **Orotiña**, najjužnija grupa plemena sa zaljeva Nicoya u Kostariki:
	+ a) Nicoya, na poluotoku Nicoya
	+ b) Orisi ili Orosi, južno od Jezera Nikaragva.

Kultura i povijest
------------------

Prema ranim španjolskim kronikama skupine Čorotega migriraju prema jugu davno prije dolaska bijelih konkvistadora tjerajući domaća plemena sa svog novog staništa, proširivši se tako sve do u Kostariku. bili su naoružani lukom i strijelom i štitili se u ratu pamučnim oklopima. Neki njihovi običaji i svakako su potjecali od razvijenijih Nahua sa sjevera, kao što su ljudska žrtvovanja. Imali su cijeli panteon bogova koje su obožavali u posebno izgrađenim svetištima. Odlikovali su se i osebujnim lončarskim proizvodima. Odličnici Čorotega su se tatauirali (tetovirali), a prakticirali su i tjelesna samosakaćenja ušiju, jezika i genitalija. Bili su lovci, ribari i biljogojci.

Populacija
----------

Etnička populacija 2000. iznosi 795
**Civil Rights Defenders** je nezavisna ekspertska organizacija, osnovana u Stokholmu 1982. sa ciljem zaštite ljudskih prava, posebno građanskih i političkih. Organizacija deluje u Švedskoj, Centralnoj Aziji, Jugoistočnoj Aziji, Zapadnom Balkanu i Istočnoj Evropi. 

Rade i na poboljšanju ljudskih prava na slobodu i pravdu kroz osnaživanje poštovanja civilnih i političkih prava. Civil Rights Defenders obavlja reviziju zakona, pravne regulative, rad i uticaj pravosudnih organa kod vlada i kreatora politike koji krše ljudska prava. Sprovode kampanje i diseminaciju znanja kroz seminare, izveštaje i slanje pošte. Važan deo poslovanja je obraćanje pažnje na situacije kršenja ljudskih prava branitelja istih u zemljama gde su aktivni, i to na različite načine kako bi osnažili njihov rad. 

Organizaciju vodi Robert Hard, izvršni direktor, i Persi Brat, predsednik Upravnog odbora.

Historijat
----------

Civil Rights Defenders (ranije poznata kao Švedski Helsinški Komitet za ljudska prava) bio je deo Helsinškog pokreta. Za vreme Hladnog rata potpisan je sporazum između Istočnog bloka i zapadnih zemalja u Finskoj prestonici 1975. Ovo je inspirisalo građane širom Evrope i Sjedinjenih Američkih Država da oforme nevladine organizacije (NVO) koje će pratiti rad svojih vlada u poštovanju ljudskih prava. Ovom pokretu pridružilo se 40 organizacija.
Švedski Helsinški Komitet za ljudska prava ustanovljen je 1982. godine sa ciljem podrške progonjenim aktivistima iza gvozdene zavese. 
Nakon pada Berlinskog zida i početka jugoslovenskih ratova, 1994. godine organizacija rešava izazove na Balkanu. Usled potrebe za lokalnim prisustvom,2000. godine otvara se i prva kancelarija u regionu. 
2009. organizacija menja ime u *Civil Rights Defenders*. Fokus na političkim i građanskim pravima ostaje, ali se delovanje proširuje sa ciljem da pokrije ceo svet.

Spoljašnje veze
---------------

*
**CGS sustav** ili **Gaussov sustav** jedinica je mjerni sustav koji za polazište ima osnovne jedinice: centimetar, gram i sekundu. 

***Mehaničke cgs-jedinice***| Veličina | Jedinica | Definicija | SI |
| --- | --- | --- | --- |
| dužina | centimetar | 1 cm | = 10−2 m |
| masa | gram | 1 g | = 10−3 kg |
| vrijeme | sekunda | 1 s |
| sila | din | 1 dyn = 1 g•cm/s² | = 10−5 N |
| energija | erg | 1 erg = 1 g•cm²/s² | = 10−7 J |
| snaga | erg u sekundi | 1 erg/s = 1 g•cm²/s³ | = 10−7 W |
| tlak | barye | 1 Ba = 1 dyn/cm² = 1 g/(cm•s²) | = 10-1 Pa |
| viskoznost | poise | 1 P = 1 g/(cm•s) | = 10−1 Pa•s |

Povijest
--------

Sustav je 1832. predložio njemački matematičar Carl Friedrich Gauss, a kasnije su ga dopunili James Clerk Maxwell i William Thomson elektromagnetskim jedinicama. Danas je CGS sustav zamjenjen SI-sustavom i mjernim jedinicama koje su u njemu definirane.

Ipak se još i danas nailazi na jedinice CGS sustava, uglavnom u američkoj tehničkoj literaturi, u područjima elektrodinamike i astrofizike. Mnogi astronomi još uvijek tvrde da je CGS sustav jednostavniji za uporabu.
**Cabriel** valencijanski: **Cabriol** je rijeka na jugoistoku Španjolske duga 220 km, velika pritoka rijeke Júcar.

Karakteristike
--------------

Cabriel izvire na padinama planine Muela de San Juan u Iberijskog gorja) na 1.620 metara nadmorske visine.
Od tamo teče prema jugoistoku do ušća u Júcar kod naselja Cofrentes.

Sliv rijeke velik je 4.754 km² i proteže se preko provincija Teruel, Cuenca, Albacete i 
Valencia.

Kako Cabriel teče kroz relativno puste i nenaseljene krajeve vode su mu vrlo čiste, pa ima pastrva i vidri.

Jednim dijelom svog toka formira granicu između provincija Cuenca i Valencija, a nešto niže i između 
Albacete i Valencije.

Duž njegovih obala nalaze se mjesta kao Villar del Humo i Selva Pascuala koja su 1998. uvrštena na UNESCO-vu 
Listu mjesta svjetske baštine u Evropi kao fenomen Špiljska umjetnost iberijskog mediteranskog bazena.

Na rijeci su podignute hidroelektrane sa akumulacijama; Víllora, Contreras i Mirasol.

Izvori
------

1. 1 2 3 4 5 6  „*El rio Cabriel, el mas limpio de Europa*" (španjolski). Cabañas Rurales Valle del Cabriel. Arhivirano iz originala na datum 2018-09-11. Pristupljeno 05. 09. 2018.
2. 1 2 3  „*Ríos de España, 47 Cabriel*" (španjolski). Listas.20minutos. Pristupljeno 05. 09. 2018.

Vanjske veze
------------

***Cabriel*** na Wikimedijinoj ostavi

* *¡¡¡Ríos de España!!! (47 Cabriel)* (`es`)
Cene državnog kreditnog difolt svopa nekih evropskih država (2010-2011)
Od kraja 2009, strah od ekonomske dužničke krize, nastala je među investitorima nekih država Evropske unije a produbila se u 2010. i 2011. godini.

Ova kriza analitički se deli na dve krize finansijskog sektora koje su se poklopile na kraju prve dekade dvadesetprvog veka, iako su ova dva fenomena povezana svojim efektima. Kriza državnih dugova odnosi se na budžetske deficite koji su nastali nedovoljnim poreskim prihodima i prekomernom potrošnjom u nekoliko mediteranskih država kao što su Grčka, Italija, Španija i Portugal. Finansijska kriza je pak počela u SAD i državama koje su imitirile problematičnu praksu kreditiranja SAD, kao što su Island i Irska. Ova dva fenomena povezana su zato što evropske banke drže sredstva u problematičnim američkim bankama i nakon problematičnog spašavanja problematičnih banaka, budžetski deficiti država su se značaj produbili. Veličina budžetskih deficita je uplašio investitore, koji su zahtevali veće kamatne stope od vlada. Ovo je zauzvrat otežalo svako dalje servisiranje budžetskih deficita. 

Naročito u državama gde je budžetski deficit i državni dugovi drastično povećani, kriza poverenja je narasla sa smanjenjem prinosa obaveznica i rizika osiguranja kreditnog difolt svopa između ovih država i članica EU, najviše Nemačkom.

Dok su državni dugovi rasli najizraženije u samo nekoliko država evrozone, oni su postali problem za celu zonu.

Zabrinutost oko rasta državnog duga širom sveta zajedno sa talasom obaranja državnog duga određenih država evrozone alarmirala je finansijska tržišta. Dana 9. maja 2010, Ministri finansija EU odobrili su finansijski paket za spasavanje vredan 750 milijardi evra kako bi osiguali finansijsku stabilnost širom Evrope kreirajući Evropski fond za spasavanje (engl. ). U novembru 2010, kada je zabrinutost ponovo počela da raste povodom finansijske stabilnosti Irske, Grčke i Portugala, predsednik EU Herman Van Rompej je izjavio „ukoliko ne opstanemo sa evrozonom nećemo opstati sa Evropskom unijom". Da bi spasili EU valutu lideri su predložili bližu fiskalnu saradnju. Ovom prilikom liderima Evropske unije predloženo je uspostavljanje jedinstvenog organa nadležnog za poresku politiku i budžetsku potrošnju zemalja članica EU, privremeno nazvan Evropski trezor.

U oktobru 2011, na sastanku lidera evrozone složili u Briselu oko paket mera predviđenog da spreči kolaps članica EU usled spiralnog duga. Ovo je uključilo predlog da se otpiše 50% grčkog duga koji poseduju privatni kreditori i da se poveća fond Evropskog fonda za spasavanje na 1 trilion evra kao i da se izvrši 9% kapitalizacije Evropskih banka.

Uprkos dužničkoj krizi u nekim država evrozone evropska valuta je ostala stabilna, trgovina čak i nešto veća nego li na početku krize. Tri članice koje su najviše pogođene krizom, Grčka, Irska i Portugal zauzimaju 6 procenata BDP-a evrozone.

Spoljašnje veze
---------------
Osobine
-------

Evropski ariš je jedino crnogorično drvo iz reda četinara koje svake godine gubi listove, tj. iglice.

* Drvo je osrednje visine - od 20 do 40 metara, sa tankim pognutim granama, crvenosmeđom ispucanom korom i šiljastom krošnjom. Brzo raste, a može dostići starost i do 600 godina. Na drveću koje raste u skupinama, donje grane se često suše. Kora, smola i iglice imaju balzamičan miris, nalik na limun. Smola ima miris na balzam, a ukus poput terpentina.
* **Stablo**

Stablo je pravo ili blago zakrivljeno. Dostiže visinu do 45 metara, a prečnik do 120. Kod mladih biljaka kora je glatka, zelenkasto siva, dok je kod starijih biljaka kora tamno siva, duboko ispucala i ljušti se. Kora može biti debela i 10 .

* **Cvetovi**

Ariš je jednodomna biljka čiji se purpurno-crveni, mirišljavi ženski cvetovi razvijaju u male šišarice. Muški cvetovi su okrugli i svetlo žuti. Oprašuju se putem vetra. Razvijaju se na rano proleće, zajedno sa iglicama.

* **Šišarke**

Evropski ariš zimi - bez iglica
Šišarke ove vrste imaju ovalni oblik. Zrele šišarke su dugačke 5-6 , a široke oko 3. Mlade šišarke su zelene, a zrele vise, prekrivene su ljuskom na ivicama i imaju svetlo sivu boju. Posle ispuštanja semena opadaju. Seme ima sivo-braun boju i jajolik oblik sa oštrom ivicom.

* **Koren**

Koren je veoma dobro razvijen. Ima dubok glavni koren, ali i dosta razvijene bočne korenove.

Stanište
--------

Evropski ariš najbolje uspeva u planinama, a često sačinjava velike šumske prostore. Brzo raste i zbog toga se često sadi i uzgaja. Prvobitno je naseljavao planinske delove centralne Evrope (Alpe, Karpate) i niže predele severne Poljske, ali vremenom se raširio i na druge delove Evrope.

Postoje dve podvrste Evropskog ariša:

* Evropski ariš (Alpski ariš) - sa šišarkama veličine od 2,5-6  i
* Poljski ariš - sa šišarkama veličine 2-3  koji naseljava predele severne Poljske.

Upotreba
--------

'**Repens'** - Izmenjen oblik ove vrste, odgajen u Engleskoj, pogodan za gajenje kao živa ograda
* Često se sadi u šumama i na vetrometinama, kao korisno drvo.
* Često se sadi kao ukrasna biljka u parkovima i dvorištima kuća. Taođe se može koristiti kao živica pošto dobro podnosi sečenje.
* Drvo se koristi u građevini, kako za unutrašnje konstrukcije tako i za spoljašnje. Od drveta ove vrste se proizvodi nameštaj, zidne obloge, podovi... Ovo drvo je cenjeno još u antičkom periodu zbog otpornosti na truljenje.

### Lekovitost

**Lekovito svojstvo imaju iglice koje se skupljaju u toku cele godine kao i smola i kora koji se skupljaju u jesen.**

**Iglice se koriste za kupku u lečenju nervno rastrojenih bolesnika i jako slabih osoba. Isto tako, iglice i kora koriste se za pripremanje obloga za lečenje upaljenih rana, prignječenosti i čireva. Čaj pripremljen od kore ariša tera na mokrenje, leči vodenu bolest u početku, žuticu, reumu u zglobovima, osip i čireve. Smola pripremljena sa vinom i medom čisti začepljenu jetru, drobi i lagano odvaja pesak i kamenje iz žuči i bubrega, a kod upale grla koristi se za grgljanje.**
**Budžet** ili **proračun** je, u opštem slučaju, spisak planiranih prihoda i rashoda pojedinca, firme, organizacije, lokalne zajednice ili države za određeni period, obično za jednu godinu.

Državni budžet
--------------

*Glavni članak: Državni budžet*
Najčešće, državni budžet je jednogodišnji dokument, koga priprema ministarstvo finansija u saradnji sa drugim ministarstvima, dok ga usvaja parlament u obliku zakona. 

Budžet ima karakter finansijskog plana države za jednu godinu i predstavlja jednu prognozu, ali je i više od toga: odredbe budžeta su obavezujuće za državne organe na rashodnoj strani i predviđeni izdaci se ne bi smeli prekoračivati bez rebalansa budžeta, tj. bez izmene budžeta po istoj proceduri po kojoj je donet.

Sadržaj državnog budžeta obično čine razvijeni spisak prihoda i rashoda, zajedno sa njihovim planiranim iznosima za sledeću godinu, kao i pratećim procesnim i sličnim odredbama.

Na prihodnoj strani navode se svi zakonom propisani državni prihodi – kao što su svi pojedini porezi, naknade, takse, kazne, prihodi od kamata i prodaje državne imovine i slično. Na rashodnoj stani, koja takođe uglavnom proizlazi iz materijalnih zakona, koriste se dve klasifikacije. Prva je po administrativna, odnosno po državnim institucijama kao nosiocima rashoda (skupština, ministarstva, agencije, sudovi, zdravstvo, prosveta itd), a druga po ekonomskim funkcijama (plate i socijalna davanja za zaposlene, materijalni troškovi, investicije, otplata dugova, subvencije, budžetska rezerva itd). Obično se ove dve klasifikacije kombinuju i dobija složena klasifikacija.

U novije vreme pokušava se priprema budžeta povezati sa opštom ekonomskom politikom planiranom za duži rok (par ili nekoliko godina), kako bi se stvorila koherentna osnova i za budžetsko planiranje i za ekonomsku politiku.

U svakoj zemlji postoji nekoliko nivoa državne organizacije. Minimum je dva (državni i opštinski), a često postoji i treći, srednji (federalna jedinica, pokrajina, region, srez itd). I svaka od tih jedinica ima svoj budžet. Sadržaj svih budžeta određen je raspodelom nadležnosti između njih, a koja proističe iz ustava i zakona.

Ekonomski aspekt budžeta
------------------------

Budžet donosi ekonomske efekte na više načina:

a) svojim postojanjem, jer ubiranje budžetskih prihoda smanjuje privatne investicije i uopšte ekonomsku aktivnost, dok rashodi pozitivno utiču na ekonomiju, kako kroz potrošnju države, tako i kroz usluge koje ona pruža (pravni sistem, lična sigurnost, novac itd),

b) svojom veličinom, jer se veruje da u opštem slučaju privatni akteri produktivnije koriste novac nego država, pa da je bolje da je učešće državne potrošnje u društvenom proizvodu manje,

v) postojanjem deficita ili suficita u budžetu, jer

* postojanje i finansiranje deficita može imati za posledicu inflaciju,
* suficit obično predstavlja kočnicu ekonomskoj aktivnosti,

te je većina ekonomista stoga naklonjena uravnoteženom budžetu.

***Budžet*** na Wikimedijinoj ostavi
**Cabudare** je grad od 173.147 stanovnika na sjeverozapadu Venecuele. Cabudare je i administrativni centar Općine Palavecino u kojoj živi 174.099 stanovnika.

Geografske karakteristike
-------------------------

Cabudare leži na istoku savezne države Lara, u kotlini rijeke Turbio, na nadmorskoj visini od 400 metara, praktički je spojen sa gradom Barquisimeto čiji centar leži svega par kilometara sjeverozapadnije.

Autoputevima je povezan sa svim većim gradovima u zemlji, i gradovima u ravnici Llanos.

Historija
---------

Cabudare je novi grad izrastao na nekadašnjim oranicama šećerne trske, kao rezidencijalna zona brzo rastuće metropole Barquisimeto.

Ime je dobio po lokalnom indijanskom plemenu Kabudari.

Najveće atrakcije su nogometni stadion podignut od 2006. do 2009. za održavanje Copa América i katedrala Ivana Krstitelja koja je 1960. proglašena nacionalnim spomenikom.

Izvori
------

1. 1 2 3 4  „*Venezuela: Lara*" (engleski). Citypopulationde. Pristupljeno 05. 12. 2017.
2. 1 2 3 4 5 6  „*Cabudare*" (španjolski). Alcaldia de Palavecino. Pristupljeno 07. 12. 2017. [*mrtav link*]

Vanjske veze
------------

***Cabudare*** na Wikimedijinoj ostavi

* *Alcaldia de Palavecino* Arhivirano 2017-12-01 na Wayback Machine-u (`es`)
Budweiser Budvar
**Budweiser Budvar** ili **Budějovický Budvar** je pivovara u gradu České Budějovice u Češkoj Republici. U Sjedinjenim Američkim Državama, Kanadi, Meksiku, Panami, Brazilu i Peruu, pivo se prodaje pod nazivom **Czechvar**. 

Pivovara ima dugu tradiciju; proizvodnja piva u gradu datira iz 13. stoljeća. Izvorni *Budweiser Bier* ili *Budweiser Bürgerbräu* (češ.: *Budějovický měšťanský Pivovar*), osnovan je 1785. godine. Tvrtka je započela sa izvozom u SAD 1871. Godine 1852. američka pivovara "Anheuser-Busch" počela je sa proizvodnjom svog "Budweisera", a 1876. godine registrirali taj naziv kao njihov zaštitni znak.

Druga tvrtka (sada nazvan "*Budvar*") osnovana je 1895. godine u istom gradu, koji je također počeo izvoziti pivo pod imenom Budweiser. Izvoz u SAD doveo je do spota oko uporabe žiga. Nakon pada komunizma, obje lokalne pivovare pokušale su si osigurati prava na tradicionalna imena.

Izvori
------

1. ↑   Arhivirano 2012-07-22 na Wayback Machine-u (`cz`)
2. ↑  „Budějovický měšťanský pivovar, Budweiser Bier – History". Budweiser1795.com. Arhivirano iz originala na datum 2009-06-02. Pristupljeno 28. prosinca 2015.

***Budweiser Budvar*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 158762235
* LCCN: nb2017001469
* NKC: ko2004218547

 |
Za suvremeni klub Major League Baseballa koji je igrao iza 1882. godine v. Cincinnati Reds
Za prvi profesionalni klub koji je igrao 1869-1870. godine v. Cincinnati Red Stockings
**Cincinnati Reds**, isto tako poznat pod nazivom **Cincinnati Red Stockings**, je bio američki profesionalni bejzbol klub iz Cincinnatija koji je djelovao od 1876. do 1880. *Cincinnati Reds* je bio klub-osnivač National Leaguea.

Klub je nastao u nastojanju da se nastavi tradicija legendarnog *Cincinnati Red Stockingsa*, prvog profesionalnog bejzbol kluba na svijetu, koji je cijelu sezonu 1869. lige National Association of Base Ball Players ostao neporažen.

Klub je igrao na igralištu Avenue Grounds.

Cincinnati Reds je u NL ostao pet sezona te igrao s promjenjivim uspjehom, daleko od svojih velikih uzora. Na kraju je izbačen iz NL zato što se klub nije pridržavao strogih pravila na kojima je inzistirala uprava lige. Naime, klub je nastojao na utakmice privući njemačke imigrante, zbog čega se na igralištima točilo pivo, a i utakmice su se igrale nedjeljom. To je bilo strogo protiv pravila NL, koja je godine 1880. odlučila Cincinnati Reds izbaciti iz Lige. Cincinnati Reds je kao amaterski klub životario još godinu dana, da bi se samoraspustio kada je godine 1882. osnovan *Cincinnati Reds* - novi klub istog imena koji se natjecao u novoj ligi pod nazivom American Association, a koji dan-danas djeluje u Major League Baseballu.
**Ca' Farsetti** ili **Palazzo Dandolo Farsetti** je romanička palača na Kanalu Grande u venecijanskom sestieru San Marco, pored Rialta. Palaču danas koristi gradska uprava Venecije, zajedno sa susjednom palačom Ca' Loredan.

Historija
---------

Prvobitnu palaču od samo dva kata, podigao je između 1200. i 1209. Renier Dandolo, sin dužda Enrica Dandola. To je bila tipična venecijanska građevina onog vremena, imala je *portego d'acqua* (portik) u prizemlju za laki ukrcaj za istovar i robe iz brodica sa kanala, loggiu na prvom katu, rasčlanjenu sa 15 romaničkih lukova i mezaninom iznad toga.

Venecijanski prokurator Federigo Contarini, kupio je palaču 1440. i dogradio joj kat. Oko 1670. palača je došla u posjed porodice Farsetti, čije ime danas nosi. Jedan od članova porodice Filippo Farsetti (1704–1774), bio je veliki kolekcionar umjetnina, on je svoju kolekciju otvorio za javnost 1755. i tako pokrenuo važni umjetnički centar 18. vijeka Akademiju Farsetti. Na početku 19. vijeka palača je pretvorena u hotel, koji je radio sve do 1826. kad je palaču kupio grad Venecija, za sjedište svoje administracije.

Rekonstrukciju palače izveo je arhitekt Federigo Berchet.

Izvori
------

1. 1 2 3 4 5 6  Ca' Farsetti Palace, s portala Venice.jc-r (pristupljeno 19. 4. 2011.) (`en`)

Literatura
----------

* M. Brusegan: *La grande guida dei monumenti di Venezia*, Roma, Newton Compton, 2005. ISBN 88-541-0475-2
* Elsa i Wanda Eleodori: *Il Canal Grande. Palazzi e Famiglie* Venezia, Corbo e Fiore, 2007. ISBN 88-7086-057-4.

Vanjske veze
------------

***Ca' Farsetti*** na Wikimedijinoj ostavi

* Ca' Farsetti Palace, sa portala Venice.jc-r (`en`)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 235289024
* GND: 7706726-5

 |
**Cliff Richard** (Lucknow, Indija, 14. listopada 1940.) je engleski pop pjevač.

Biografija
----------

Pravo ime - **Harry Roger Webb**. 

1940. godine u Indiji je rođena zvijezda pop glazbe šezdesetih Cliff Richard. Nakon što je potpisao ugovor s kompanijom "**EMI**", njegov debitantski singl "***Move It***" iz 1958. godine jedna je od malobrojnih velikih rock'n'roll snimaka u Britaniji. Izazvao je polemike seksualno provokativnim pokretima u TV emisiji Jacka Gooda "Oh Boy", a nakon toga preorijentirao se na obiteljskog zabavljača snimivši 1959. godine "***Travelling Light***" , te 1963. godine film "***Summer Holiday***". Iako su mnogi izvođači slabo prolazili na top-listama za vladavine Beatlesa, Cliff i njegovi Shadowsi učvrstili su svoj uspjeh. Vrhunac njegove karijere bio je evangelistički skup na Wembleyu 1990. godine. Richard naizmjence odlazi na vjerske i svjetovne turneje. Ostao je neženja, vjerojatno zato što je oženjen za svoju karijeru.

***Cliff Richard*** na Wikimedijinoj ostavi
Cliff Palace danas
Cliff Palace godine 1891.
Okrugli toranj u Cliff Palaceu. Fotografiju snimioo Ansel Adams 1941Cliff Palace godine 2003.
**Cliff Palace** predstavlja najveće naselje u stijeni u Sjevernoj Americi. Sagradili su je pripadnici drevnih Pueblo naroda na području današnjeg Nacionalnog parka Mesa Verde u jugozapadnom dijelu američke države Colorado, postojbini drevnih Puebla.

Cliff Palace sadrži 23 kivas—okruglih prostorija koje su se koristile za ceremonijalne svrhe. Jedna kiva, u središtu ruševina, se nalazi u središtu, a nema ni vrata ni prozore. Zidovi su na jednoj strani obojani jednom, a na drugoj drugom bojom. Arheolozi vjeruju kako je Cliff Palace sadržio dvije različite zajednice, te da je ova kiva imala svrhu njihove integracije.

Datiranje preko godova ukazuje kako se Cliff Palace gradio i dograđivao od oko 1190. do oko 1260. godine , iako je najveći dio građevine dovršen u rasponu od dvadeset godina. Cliff Palace je napušten 1300, a o razlozima za to se vode rasprave, pri čemu mnogi vjeruju kako je u pitanju niz mega-suša koje su trajno poremetile ishranu naselja (Prof. C Turney, Ice, Mud & Blood: Lessons of Climates Past; 2008).

Izvori
------

* Chapen, Frederick H. *The Land of the Cliff-Dwellers.* Appalachian Mountain Club, W. B. Clarke and Co. Boston, 1892. Reprinted by the University of Arizona Press, with notes and forward by Robert H. Lister, 1988. ISBN 0-8165-1052-0.
* Noble, David Grant. "Ancient Ruins of the Southwest", pp. 36-43. Northland Publishing, Flagstaff, Arizona 1995. ISBN 0-87358-530-5.
* Oppelt, Norman T. "Guide to Prehistoric Ruins of the Southwest", pp. 159-161. Pruett Publishing, Boulder, Colorado, 1989. ISBN 0-87108-783-9.
* Turney, Chris. "Ice, Mud & Blood: Lessons of Climates Past", 2008

Vanjske veze
------------

***Cliff Palace*** na Wikimedijinoj ostavi

* The Cliff Palace at the National Park Service web site

Cliff Palace Dwellings
***Captain Clegg*** je britanski pustolovni film snimljen 1962. godine u režiji Petera Grahama Scotta. Predstavlja remake crno-bijelog filma *Doctor Syn* iz 1937. godine, odnosno adaptaciju romana Russella Thorndikea. Radnja se događa početkom 18. vijeka na obalama Kenta gdje posada mornaričkog broda na čelu sa Patrickom Allenom nastoji razbiti bandu krijumčara iza koje stoji lokalni pastor i bivši pirat (a čiji lik tumači Peter Cushing), ali i kako im u tome problem čine vijesti o tajanstvenim čudovištima koje opsjedaju lokalne močvare.

*Captain Clegg* je u originalni zaplet uveo elemente horora prije svega zato što je producentska kuća Hammer Films nedugo prije početka snimanja imala ugovor sa američkim distributerom da će dostaviti film pod naslovom *Night Creatures* (sh. *Noćna stvorenja*), koji je trebao biti adaptacija znamenitog horor-romana *Ja sam legenda*. Projekt je, međutim, propao, ali se Hammer brzo snašao i nadopisao scenario kako bi *Captain Clegg* mogao dostaviti pod naslovom *Noćna stvorenja*. Hammer je nedugo potom producirao još nekoliko filmova pustolovnog žanra na temu piraterije.

Uloge
-----

* Peter Cushing ... Pastor Blyss/Kapetan Clegg
* Yvonne Romain ... Imogene
* Patrick Allen ... Kapetan Collier
* Oliver Reed ... Harry
* Michael Ripper ... Mipps
* David Lodge ... Nostromo
* Derek Francis ... Vitez
* Jack MacGowran ... Uplašeni čovjek
* Peter Halliday ... Prvi mornar
* Martin Benson ... Rash
* Daphne Anderson ... Mrs. Rash
* Milton Reid ... Mulat
* Terry Scully ... Drugi mornar
* Rupert Osborn ... Gerry
* Sydney Bromley ... Tom Ketch
* Gordon Rollings ... Wurzel
* Bob Head ... Peg-leg
* Colin Douglas ... Piratski nostromo

Izvori
------

Vanjske veze
------------

* *Captain Clegg* na IMDb-u (`en`)
***Sid Meier's Civilization III***, poznatija pod skraćenim naslovom ***Civilization III***, je kompjuterska strategijska igra na poteze objavljena 2001. godine u izdanju Firaxis Games. Predstavlja nastavak igre *Civilization II*, odnosno treći dio serije započete sa znamenitom igrom *Civilization* iz 1991. godine. Igra od igrača traži da sagradi imperij od jednog plemena sa kojim igru započinje 4000. pne. te pobijedi druge igrače (ljudske ili kompjuterske) kroz uspješno izvedenu kolonizaciju planeta na Alphi Centauri. *Civilization III* je, slično kao i *Civilization II*, koristio izometrijski prikaz; najvažnija je novina uvođenje koncepta kulture koja je specifična za svaku civilizaciju i kojoj pripadaju žitelji gradova svake civilizacije i koji se postepeno mogu asimilirati.

*Civilization III* je prilikom izdavanja bila opterećena bugovima, ali je nakon izdavanja nekoliko patcheva dobila uglavnom dobre kritike.

*Civilization III* je dobila dvije ekspanzije pod naslovom *Play the World* i *Conquests*.

Vanjske veze
------------

* Official *Civilization III* website
* *Civilization III* on MobyGames
* *Civilization III* on the *Civ Fanatics* website

| * p
* r
* u
Serija *Civilization* |
| --- |
| Video igre | 
* *Civilization*
* *II*
	+ *Conflicts in Civilization*
	+ *Test of Time*
* *III*
	+ *Play the World*
	+ *Conquests*
* *IV*
	+ *Warlords*
	+ *Beyond the Sword*
	+ *Colonization*
* *Revolution*
* *V*
	+ *Gods & Kings*
	+ *Brave New World*
* *World*
* *Revolution 2*
* *Beyond Earth*
	+ *Rising Tide*
* *VI*
	+ *Rise and Fall*

 |
| Društvene i kartaške iogre | 
* *Civilization* (igra na ploči, 2002)
* *The Card Game*
* *Civilization* (igra na ploči, 2010)

 |
| Preteče | 
* *Civilization* (igra na ploči, 1980)
* *Advanced Civilization*
* *Incunabula*
* *Avalon Hill's Advanced Civilization*

 |
| Srodne igre | 
* *Sid Meier's Colonization*
* *Sid Meier's Alpha Centauri*
* *Call to Power*
	+ *II*
* *CivCity: Rome*
* *Sid Meier's Starships*

 |
| Besplatne igre i modovi | 
* *Freeciv*
* *C-evo*
* *FreeCol*
* *Rhye's and Fall of Civilization*

 |
| Razno | 
* Muzika
	+ "Baba Yetu"

 |
Filmski projektor firme Sharp
**Filmski projektor** ili **kinoprojektor** opto-mehanički je uređaj za prikazivanje filma (pokretnih slika) na platno. Većina optičkih i mehaničkih elemenata, osim rasvetnih i zvučnih uređaja, prisutna je u filmskim kamerama. Moderni filmski projektori su posebno izrađeni video projektori.

3D Projektor
------------

3D filmovi su filmovi napravljeni da daju iluziju trodimenzionalne čvrstoće, obično uz pomoć posebnih naočara koje gledaoci nose. U nekom su obliku postojali od 1915. godine, ali su u velikoj meri potisnuti u filmskoj industriji zbog skupog hardvera i procesa potrebnih za proizvodnju i prikazivanje 3D filma te nedostatka standardiziranog formata za sve segmente zabavna industrija.

Napomene
--------

1. ↑  **Filmska umetnost** **je posebna vrsta umetnosti** koja se služi sopstvenim jezikom, gramatikom i stilistikom, čija se suština ogleda u estetski organizovanim ritmički usklađenim redosledima različitih fotografisanih prizora u kretanju, **koji pri projekciji stvaraju iluziju realnosti.** 

Ona je *sintetička umetnost* koja pored sopstvenih izražajnih sredstava koristi i sredstva drugih umetnosti: književnosti, pozorišta, slikarstva i muzike. Elementi tih umetnosti transformišu se u filmu, gube samostalnost i kvalitativno se menjaju, stvarajući iluziju doživljaja na gledaoca. Izražajna sredstva filma leže u izboru planova i njihovog povezivanja, montaže.